*Η Επίθεση της γαλλικής φρεγάτας Λα Μπαγιοναίζ εναντίον της αγγλικής HMS Ambuscade, 14 Δεκεμβρίου 1798* (1801)
Ο **Λουί-Φιλίπ Κρεπέν** (γαλλικά: Louis-Philippe Crépin), 1772 - 1851, ήταν Γάλλος ζωγράφος, ειδικευμένος στη θαλασσογραφία. Μαζί με τον Τεοντόρ Γκυντέν, το 1830 διορίσθηκαν επίσημοι ζωγράφοι του Γαλλικού ναυτικού.

Βιογραφικά στοιχεία
-------------------

Ο Λουί-Φιλίπ Κρεπέν γεννήθηκε στις 23 Δεκεμβρίου 1772 στο Παρίσι. Υπήρξε μαθητής του Ζοζέφ Βερνέ, στον οποίο όφειλε τον προσανατολισμό του στη θαλασσογραφία και του Υμπέρ Ρομπέρ, ο οποίος τον μύησε στην τοπιογραφία. Πριν την καλλιτεχνική μαθητεία του, εργάστηκε ως ναυτικός για τέσσερα χρόνια. Έκανε την πρώτη του έκθεση στο Σαλόν στο Παρίσι το 1796 με την *Έξοδο από το λιμάνι της Βρέστης* και εξέθετε τακτικά μέχρι το 1835.

Ήδη από το 1817, έλαβε μια επιστολή από τον υπουργό Ναυτιλίας, που του ανάθεσε για μια εικοσαετία να δημιουργήσει θαλασσογραφίες για την κυβέρνηση, ιδιαίτερα για το Υπουργείο Ναυτιλίας, όπου εγκατέστησε το εργαστήριό του και δημιούργησε σειρά έργων. 

Το 1830, σε ηλικία 58 ετών, διορίστηκε ως ένας από τους δύο πρώτους επίσημους ζωγράφους του Γαλλικού ναυτικού. Την ίδια χρονιά, μαζί με τους πολύ νεότερους ζωγράφους Τεοντόρ Γκυντέν, Εζέν Ιζαμπέ και Λεόν Μορέλ-Φατιό, συνόδευσε την αποστολή της Εισβολής στο Αλγέρι. Το νέο του αξίωμα τον απορρόφησε επαγγελματικά, καθώς σταμάτησε να εκθέτει το 1836.

Ο πιο γνωστός του πίνακας είναι *Η Επίθεση της γαλλικής φρεγάτας Λα Μπαγιοναίζ εναντίον της αγγλικής HMS Ambuscade, 14 Δεκεμβρίου 1798*, έργο που του παράγγειλε ο Ναπολέων Γ΄ για έκθεση στο παλάτι του Κεραμικού. Ο πίνακας παρουσιάστηκε στο Σαλόν το 1801. Μέχρι το 1834, βρισκόταν στο κάστρο του Σαιν-Κλου, στη συνέχεια μεταφέρθηκε στις Βερσαλλίες από τον βασιλιά Λουδοβίκο Φίλιππο. Από το 1935, εκτίθεται στο Εθνικό Ναυτικό Μουσείο στο Παρίσι. 

Ο Λουί-Φιλίπ Κρεπέν ήταν ένας από τους δεκατέσσερις καλλιτέχνες που συνέβαλαν στη σειρά έργων *Θαλασσινά Επεισόδια*, μαζί με τους Λουί Αμπρουάζ Γκαρνερέ, Τεοντόρ Γκυντέν, Εζέν Ιζαμπέ, Φρανσουά-Ωγκύστ Μπιάρ και άλλους.

Πέθανε στις 26 Νοεμβρίου 1851 στο Παρίσι.

Επιλογή έργων
-------------

* Ο Ναπολέων και η Μαρία Λουίζα παρακολουθούν επίδειξη της μοίρας του Χερβούργου το 1811*Ο Ναπολέων και η Μαρία Λουίζα παρακολουθούν επίδειξη της μοίρας του Χερβούργου το 1811*
* Σκηνή ναυαγίου, Μουσείο Καλών Τεχνών της Βρέστης*Σκηνή ναυαγίου,* Μουσείο Καλών Τεχνών της Βρέστης
* Ο Λουδοβίκος ΙΗ΄ σώζει τη Γαλλία από τα ερείπιά της,  Βερσαλλίες, αλληγορία της παλινόρθωσης των Βουρβόνων στις 24 Απριλίου 1814*Ο Λουδοβίκος ΙΗ΄ σώζει τη Γαλλία από τα ερείπιά της, Βερσαλλίες, α*λληγορία της παλινόρθωσης των Βουρβόνων στις 24 Απριλίου 1814
* Ναυμαχία στα Νησιά Λος*Ναυμαχία στα Νησιά Λος*

Παραπομπές
----------

1. 1 2  (Ολλανδικά) *RKDartists*. rkd.nl/explore/artists/19064. Ανακτήθηκε στις 23  Αυγούστου 2017.
2. ↑  «Louis Philippe Crépin». (Αγγλικά) *Union List of Artist Names*. 500005176.
3. ↑  «Louis Philippe Crépin». (Αγγλικά) *Benezit Dictionary of Artists*. Oxford University Press. 2006. B00044310. ISBN-13 978-0-19-977378-7.
4. ↑  rkd.nl/explore/artists/19064. Ανακτήθηκε στις 15  Οκτωβρίου 2016.
5. ↑  (Ολλανδικά) *RKDartists*. rkd.nl/explore/artists/19064. Ανακτήθηκε στις 6  Ιουλίου 2020.
6. 1 2  (Ολλανδικά) *RKDartists*. rkd.nl/explore/artists/19064. Ανακτήθηκε στις 29  Σεπτεμβρίου 2022.
7. ↑ . «askart.com/artist/Louis\_Philippe\_Crepin».
8. ↑ . «peoplepill.com/people/louis-philippe-crepin».
9. ↑ . «artnet.com/artists/louis-philippe-Crépin».
10. ↑ . «aufildesmotsetdelhistoire.unblog.fr/Le 14 décembre 1798 – Le combat naval de la Bayonnaise contre l'Embuscade».
11. ↑ . «wga.hu/bio\_m/c/crepin/biograph».

Εξωτερικοί σύνδεσμοι
--------------------

* Πολυμέσα σχετικά με το θέμα  Louis-Philippe Crépin στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 54007525
* **Europeana**: agent/base/56178
* LCCN: nr91041272
* ISNI: 0000 0000 6707 1103
* BNF: cb14956171j (data)
* ULAN: 500005176
* NLA: 36036377
* RKD: 19064

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |